CGD ปรับโครงสร้างการลงทุนในต่างประเทศ-ร่วมทุน E3 ทำธุรกิจในอนาคต
CGD ปรับโครงสร้างการลงทุนในต่างประเทศ-ร่วมทุน E3 ทำธุรกิจในอนาคต
22 ก.ย. 2559

นายเบน เตชะอุบล กรรมการและประธานเจ้าหน้าที่บริหาร บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า เมื่อวันที่ 16 กันยายน 2559 บริษัทฯ ได้มีการปรับโครงสร้างการลงทุนในต่างประเทศโดยโอนหุ้นทั้งหมดของบริษัท ซีจียูเค 1 จำกัด (CGUK1) ซึ่งถือหุ้นโดยบริษัทฯ ร้อยละ 100 มาอยู่ภายใต้การถือหุ้นของบริษัท ลีดดิ้ง สคูล พาร์ทเนอร์ซิพ จำกัด (LSP) ซึ่งถือหุ้นโดยบริษัทฯ ร้อยละ 100          
นอกจากนี้เมื่อวันที่ 21กันยายน 2559 บริษัทฯ ได้มีการลงนามในสัญญาร่วมทุน (Joint Venture Shareholder’s Agreement) กับ บริษัท E3 Investment Limited (E3) เป็นกลุ่มบริษัทที่มีความเชี่ยวชาญและมีประสบการณ์ ซึ่งจะเป็นประโยชน์ต่อการดำเนินธุรกิจของบริษัทในอนาคต
โดยจะมีรายละเอียดหลักในการลงทุนรวมกันในบริษัท ลีดดิ้ง สคูล พาร์ทเนอร์ซิพ จำกัด (LSP) ดังต่อไปนี้
1) ทุนจดทะเบียนใน LSP จำนวน 5,000,000 หุ้น มูลค่าหุ้นละ 1 ปอนด์สเตอร์ลิง
2) ถือหุ้นโดยบริษัทฯ จำนวน 4,856,635 หุ้น หรือคิดเป็นร้อยละ 97.13
3) ถือหุ้นโดย E3 จำนวน 143,365 หุ้น หรือคิดเป็นร้อยละ 2.87